**Ludas Községi Önkormányzat Képviselő-testületének**

**3/2020. (I.24.) önkormányzati rendelete**

**A köztisztviselők illetménykiegészítéséről**

Ludas Községi Önkormányzat képviselő-testülete az Alaptörvény 32. cikk (1) bekezdés a) pontjában, valamint a közszolgálati tisztviselőkről 2011. évi CXCIX. törvény 234. § (3) bekezdés b) pontjában és (4) bekezdésében meghatározott feladatkörében eljárva az alábbiakat rendeli el:

1. §

(1) A képviselő-testület tárgyévre a Karácsondi Közös Önkormányzati Hivatal Ludasi Kirendeltségének köztisztviselői részére illetménykiegészítést állapít meg, melynek mértéke:

a) felsőfokú iskolai végzettségű köztisztviselő esetében 20 %

b) középiskolai végzettségű köztisztviselő esetében 20%.

(2) A rendelet kihirdetését követő nap lép hatályba, rendelkezéseit 2020. január 1-jétől kell alkalmazni.

(3) Hatályát veszti Ludas Községi Önkormányzat Képviselő-testületének a köztisztviselők illetménykiegészítéséről, valamint a köztisztviselői juttatásokról és támogatásokról szóló 1/2016. (II.1.) önkormányzati rendeletének 4. §-a.

Ludas, 2020. január 23.

Vargáné Csengeri Mónika                                                                    Forgó Istvánné

        polgármester                                                                                          jegyző

A rendelet kihirdetve:

2020. január 24.

Forgó Istvánné

jegyző